Odense Adresse-Contoirs Efterretninger, 1839-07-08
Politisk Oversigt. Frankerig. Efterat de Anklagedes Advocater Pairsretten havde fremsat forskjellige Jndvendinger mod denne Rets Competence, bød Præsidenten Bardes at reise sig op, hvorpaa denne svarede: "jeg reiser mig ikke op, for at svare paa noget Spørgsmaal af Dem. Pairerne optræde ikke her som Dommere, for at dømme Anklagede men som Statsmænd, der forføie over deres politiske Modstanderes Skjæbne. Videre erklærede Barbes, at alle de Borgere, som vare fangne i Anledning af Urolighederne den 12 og 13 Mai, vare uskyldige, idet de kun vare komne til Paris, fordi han, som Divisionsgeneral i den republikanske Armee, havde kaldet dem did, for at holde Revne over dem. Først da de vare indtrufne paa det bestemte Sted, hvor han iforveien havde ladet henbringe Munition, da først gav han Signal til Angreb, Fremdeles erklærede Barbes, at det var ham, der havde anordnet Kampen og forberedet alle Midlerne til dens Udførelse, at han havde taget Deel i Kampen og slaaedes med de kongelige Tropper, at han havde været en af Opstandens Hovedmænd, hvorimod han paa det Bestemteste nægtede, at have dræbt Lieutenant Drouineau. Men efterat have afgivet denne Forklaring, var Bardes heller ikke at formaae til at besvare et eneste af Præsidentens lydeligen fremsagte Spørgsmaal. Da dette sælsomme Forhør var tilende, henvendte Præsidenten sig til Martin Bernard, men heller ikke denne vilde give et eneste Svar Tilsidst oplæstes et Dokument, hvori de Formaliteter beskrives, som bruges ved nye Medlemmers Optagelse i Aarstidernes Selskab og hvori det blandt Andet hedder: "Maaskee ere vi bestemte til endnu engang at bukke under og til i Fælledsskab at kastes i Fængsel eller henslænges i Martyrernes Grav. Skrækker det Dig? Reis Dig op og aflæg Eden: jeg sværger, at jeg vil adlyde Foreningens Love, at jeg, naar vore Anførere give Signalet, vil gribe til Vaaben og kæmpe med dem til Døden. Dit Blod komme over Dig, saafremt Du bryder Din Eed. Vi proclamere Dig til Medlem af Foreningen." - Træt af den trodsige Taushed, besluttede Præsidenten nu at afhøre Vidnerne med Hensyn til de to Hovedanklagede. Paa Spørgsmaalet om Bardes havde stillet sig i Spidsen for Opstanden, yttrede 4 af Vidnerne sig med temmelig Bestemthed bejaende, men kun En erklærede, at det ogsaa var ham der havde dræbt Drouineau. Touren kom derpaa til den tredie Anklagede, Nognes, Sætter i Moniteurens Trykkeri. Han erklærede, at han ingensteds havde seet Bernard den 12 Mai, men at han i de tidligere Forhør havde sagt det Modsatte, fordi han havde hørt, at Bernard var død. Paa Præsidentens Spørgsmaal om de hemmelige Selskabers Organisation, erklærede Nognes, at han kun vilde svare paa de Spørgsmaal, der angik ham personligt han vilde ikke skade sine Medanklagede, heller ikke være Anklagernes Hjelper; Kampen den 12 og 13 Mai var en lovlig Kamp mellem to politiske Partier; han anraabte Pairernes Høimodighed, ikke i deres Egenskab af Dommere, men som Seierherrer, der burde have Medlidenhed med de Overvundne. Følgende Seddel, dateret den 13 Mai og skrevet til en Jomfru Morell, erkjendte han for sin Haandskrift: "Hjertensdronning, Jndtil nu er der ikke hændtes mig noget Ondt. Jgaar have vi kæmpet den hele Dag og haabe at begynde igjen i Aften. Beed for mig dersom jeg kommer heelskindet ud af Kampen, bliver Du min Kone. Tusinde Kys!" -